Igen, de általában csak végső esetben ajánlott. Nyugdíjbiztosításoknál megszüntetése a lejárat előtti részleges vagy teljes visszavásárlással történik. Ebben az esetben a biztosítóhoz a visszavásárlási igényt írásos formában kell benyújtani, ami a kézhezvételt követően kiszámítja neked az aktuális visszavásárlási értéket.
Ez az érték a (biztosítói szerződésenként eltérő) a biztosító visszavásárlási szabályai szerint csökkentett egyenleg, tehát legtöbbször nem a teljes megtakarításodat kapod vissza. Sőt, ezen felül az igénybe vett adókedvezmények 20%-kal növelt összegének és a szerződéshez kapcsolódó egyéb költségek levonását is tartalmazza.
Részvisszavásárlás esetén is az összes igénybe vett adókedvezményt és 20% büntetőkamatot vonnak le. Egyes biztosítóknál nincs lehetőség részvisszavásárlásra, csak a teljes szerződést megszüntetve juthatsz a pénzedhez, illetve erre is sokszor csak az első 1-3 év elteltével van lehetőséged.